જમાલપુર મ્યુનિ. કવાર્ટર્સ સામે તારીખ 17મી સપ્ટેમ્બર 2016ના રોજ બિલ્ડર હનીફ દાઢી પર બે શાર્પ શૂટરોએ પોઇન્ટ રેન્જ બ્લેન્કથી બે રાઉન્ડ ફાયરિંગ કરીને મોતને ધાટ ઉતારવાના ચકચારી કિસ્સાનો ભેદ હજુ સુધી ઉકેલાયો નથી. ગાયકવાડ હવેલી પોલીસ પાસેથી તપાસ આંચકી લઇને પોલીસ કમિશનરે ક્રાઇમ બ્રાંચને તપાસ સોંપી હતી. 100 કરતાં વધુ વ્યકિતઓની પૂછપરછ ક્રાઇમ બ્રાંચે ધરી છે પરંતુ હજુ સુધી આરોપીઓ કોણ છે તે ક્રાઇમ બ્રાંચ શોધી શકી નથી.